**UPIS DJECE U PRVI RAZRED OSNOVNE ŠKOLE**

**ZA ŠKOLSKU GODINU 2025./26.**

**Važno!**

Dragi roditelji, **upisi u prvi razred** osnovne škole za školsku godinu 2025./2026. provest će se **elektroničkim putem**, korištenjem Nacionalnog informacijskog sustava upisa u osnovne škole:

* putem **sustava e-Građani**, <https://osnovne.e-upisi.hr/> od **16. lipnja 2025. godine.** Roditelji/skrbnici preuzimaju upisnicu iz sustava, a zatim ju trebaju potpisati, skenirati i učitati u sustav. Molimo Vas, ukoliko je to moguće, da oba roditelja potpišu upisnicu.
* U iznimnom slučaju da netko nije u mogućnosti isprintati upisnicu, za njih će to napraviti Škola i to **23. lipnja u vremenu od 10:00 do 13.00h u uredu defektologa.**
* **Upis djeteta u 1. razred osnovne škole potrebno je obaviti u vremenu od 16. do 25. lipnja 2025.**

**Produženi boravak u OŠ B. Kašića**

Roditelji/skrbnici koji žele ostvariti usluge produženog boravka za djecu u prvom razredu u školskoj godini 2025./26. obvezani su **dostaviti dokumentaciju.** Dokumentacija će se zaprimati isključivo u uredu defektologa u navedenim terminima:

utorak, 10.6. od 16:00 do 19:00h;

srijeda, 11.6. od 16:00 do 19:00h;

četvrtak, 12.6. od 8:00 do 11:00h.

**Naknadno predanu dokumentaciju kao i dokumentaciju koja nije predana u uredu defektologa neće se uzeti u obzir.**

**Dokumentacija za produženi boravak**:

- Obvezna dokumentacija:

**1. Zahtjev za produženi boravak (dostupan u privitku)**

**2. Elektronički zapis o radno pravnom statusu roditelja (ispis iz evidencije**

**Hrvatskog zavoda za mirovinsko osiguranje) – izvornik – ne stariji od 1 mjeseca**

- Ostala dokumentacija (ukoliko ju korisnik posjeduje):

3. Potvrda o boravištu djeteta ukoliko je došlo do promjene u lipnju 2025.g.

4. preslika potvrde o skrbništvu, udomiteljstvu i sl., Rješenja Centra za socijalnu skrb

5. potvrda o invalidnosti roditelja ...

Ukoliko se za program produženog boravka prijavi veći broj učenika, prednost pri upisu utvrđuje se na temelju upisnog područja i kriterija koji su definirani u dokumentu: Odluka o organizaciji i provedbi programa produženog boravka, a donosi je Gradonačelnik Grada Zadra:

* djeca invalida Domovinskog rata, ako je drugi roditelj zaposlen;
* djeca roditelja sa 70% i više invalidnosti, ako je drugi roditelj zaposlen;
* djeca obaju zaposlenih roditelja, odnosno uzdržavatelja i djeca samohranog zaposlenog roditelja, odnosno uzdržavatelja;
* djeca iz obitelji s troje i više djece;
* djeca koja imaju slabije uvjete stanovanja.

**VAŽNO –  molimo roditelje da poštuju navedene termine**.

Sva dodatna pitanja možete slati na**e-mail:** [predupis.osbkzd@gmail.com](mailto:predupis.osbkzd@gmail.com)